Налівайка не зьдзівіўся, калі яго запрасілі ў машыну. Бянтэжыла толькі, што гэта была “хуткая дапамога”. Цэлы тыдзень, з таго моманту, калі перадаў заяву, ён чакаў прыезду суворых сьледчых. Тых самых, якія мусілі разабрацца ва ўсёй гэтай гісторыі і вывесьці на чыстую ваду ўладных хабарнікаў. І вось, як аказалася, ён сам едзе да сьледчых у кампаніі бялявага, зусім яшчэ маладога хлопца – вадзілы “хуткай дапамогі”.